Diari Oficial de la Generalitat Valenciana


Sumari del DOGV 3108, del 27-10-1997 (1997/11576)

RESOLUCIÓ de 16 d'octubre de 1997, de la Direcció General de Funció Pública, per la qual s'executa la sentència núm. 189/93, del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3108

Data del DOGV
:   27-10-1997

Secció del DOGV
:   ADMINISTRACIÓ DE JUSTÍCIA - CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1997/11550


Organisme emissor
:   Conselleria d'Economia, Hisenda i Administració Pública

Tipus de document
:   Resolució

3602 RESOLUCIÓ de 16 d'octubre de 1997, de la Direcció General de Funció Pública, per la qual s'executa la sentència núm. 189/93, del Tribunal Superior de Justícia de la Comunitat Valenciana. [97/X11021]
  
Vista la sentència núm. 189/93 de 19 de febrer de 1993, recaiguda en el recurs contenciós administratiu núm. 190/91, interposat pel Sr. Carmelo Palacios Cortés en relació amb la convocatòria núm. 31/86, de concurs de mèrits per a la provisió entre altres del lloc de treball núm. 3.323, cap de la Secció de Foment d'Ocupació de l'aleshores Conselleria de Treball i Seguretat Social, en el veredicte de la qual s'ordena que la Comissió Avaluadora realitze nova valoració en els termes estrictes assenyalats per la sentència 530/1990, recaiguda en el recurs contenciós administratiu 328/87.
  
Vista l'Acta de data 14 de març de 1997, de la Comissió Avaluadora del concurs núm. 31/86, en la qual, en execució del que disposa l'esmentada sentència 189/93, s'acorda atorgar als candidats al lloc de treball núm. 3.323, la puntuació total següent:
  
1. Cecilia Martínez Aracil 5
  
2. Carmelo Palacios Cortés 4'25
  
3. Juan Bta. Sanchis Alfonso 4'25
  
4. Roberto Terrádez Caballer 4'25
  
5. Juan Miguel Aznar Satorre 4'25
  
6. Mª Julia Prieto Moreno 4
  
Vist el Reial Decret 2.617/1985, de 9 de desembre (BOE núm. 14 de 16-01-86), pel qual s'aprova el Reglament General de Provisió de Llocs de Treball i de Promoció Professional dels Funcionaris de l'administració de l'Estat, vigent en la data de la convocatòria 31/86, en l'article 21 del qual s'estableix el procediment aplicable en cas d'empat en la puntuació atorgada; norma que regeix amb caràcter supletori en l'administració pública de la Generalitat Valenciana.
  
Atès que basant-se en la valoració realitzada per la Comissió Avaluadora i a la normativa aplicable, i tenint en compte que amb data 22 de novembre de 1993, es va produir la defunció de la Sra. Cecilia Martínez Aracil, correspon l'adjudicació del lloc 3.323 al Sr. Carmelo Palacios Cortes com a concursant que hi té millor dret.
  
Vist que el lloc de treball núm. 3.323, cap de Secció de Foment d'Ocupació, adscrit avui a la Conselleria d'Ocupació, Indústria i Comerç, es troba actualment ocupat per la Sra. Julia Prieto Moreno.
  
En virtut del que disposen els articles 118 de la Constitució Espanyola i 17.2 de la Llei Orgànica del Poder Judicial, segons els quals és obligatori el compliment de les sentències i altres resolucions fermes de jutges i tribunals, i fent ús de les competències que legalment tinc conferides, resolc:
  
Primer
  
Adjudicar amb caràcter definitiu el lloc de treball núm. 3.323, Cap de Secció de Foment d'Ocupació (A-22-E040), de la Conselleria d'Ocupació, Indústria i Comerç al Sr. Carmelo Palacios Cortés, funcionari de carrera del grup A, NRP 98190289K7 amb efecte del primer dia del mes següent al de la publicació d'aquesta resolució en el DOGV.
  
Segon
  
La Sra. Julia Prieto Moreno, actual ocupant del lloc 3.323, cessarà en aquest l'últim dia del mes en què es publique aquesta resolució en el DOGV.
  
Tercer
  
S'adscriu amb caràcter definitiu la Sra. Julia Prieto Moreno al lloc de treball núm. 16.496, Tècnic Mitjà Promoció FPO (B/18-E025), de la Conselleria d'Ocupació, Indústria i Comerç, amb efecte del primer dia del mes següent al de la publicació d'aquesta resolució en el DOGV.
  
Quart
  
El Sr. José María Carlos Díaz del Río Sánchez Ocaña amb NRP 81042025U1 que ocupa el lloc de treball núm. 16.496, amb caràcter interí haurà de cessar amb efecte de l'últim dia del mes de publicació d'aquesta resolució en el DOGV.
  
Cinquè
  
La Conselleria d'Ocupació, Indústria i Comerç estendrà les corresponents diligències de cessaments i preses de possessió derivades del que disposa aquesta resolució, que seran trameses al Servei de Classificació i Registre de la Direcció General de Funció Pública per a l'anotació en el Registre de Personal de la Generalitat Valenciana.